als_Latn dik_Latn sag_Latn
Liber
Aftësim teknologjik 6
Ky tekst i orienton nxënësit që të mësojnë aspekte të ndryshme të shkencave si për shembull energjia, teknologjia e materialeve, strukturat apo dhe roli i njeriut në shoqëri. Po kështu teksti u ofron nxënësve njohuri sesi ka evoluar teknologjia e informacionit dhe roli që ajo luan në përmirësimin e jetës sonë të përditshme.
Nëpërmjet gjuhës së përdorur në tekst, si dhe përmbajtjes, autorja së bashku me bashkëpunëtorët e saj janë treguar të kujdesshëm për të stimuluar imagjinatën e nxënësve duke filluar nga pyetjet më të thjeshta si “Ku e ka burimin jeta jonë në Tokë? Çfarë materiali janë flokët dhe kockat tona?” për të arritur tek përgjigjet që mund t’u jepen edhe çështjeve të tilla si: “Çfarë forcash ndikojnë tek piramidat? Si funksionon komunikimi pa tela? Si mund të shfrytëzojmë mbeturinat për energji” etj. Mësimet shoqërohen me eksperimente dhe shembuj praktikë.
Biologji dhe edukim shëndetësor 7
Në këtë tekst trajtohet teoria qelizore, ndërtimi dhe përbërja e qelizës. Më pas, studimi vazhdon me trupin e njeriut, i cili përqendrohet në sistemet më të mëdha të organeve të mbrojtjes, mbështetjes e lëvizjes, të frymëkëmbimit, qarkullimit, ushqimit, riprodhimit, jashtëqitjes dhe sistemit nervor e hormonal. Pas mbarimit të tekstit nxënësit do të jenë të aftë të dallojnë ku ndodhen organet e brendshme më kryesore dhe do të zbulojnë funksionin dhe ndërveprimin e tyre brenda sistemeve specifike. Nxënësit do të zhvillojnë aftësitë e tyre shëndetësore, duke diskutuar për faktorët që ndihmojnë në një shëndet të mirë. Ato jo vetëm mësojnë të parandalojnë sëmundjet, por dhe të çmojnë shëndetin e të pranojnë një jetë harmonike si një vlerë. Ata edukohen që të jenë të aftë të marrin vendime të drejta në lidhje me shëndetin e tyre dhe të menaxhojnë një stil jetësor të shëndetshëm.
Aftësim teknologjik 7
Në këtë tekst nxënësit do të mësojnë aspekte të ndryshme të shkencave si për shembull teknologjia e materialeve dhe proceseve, energjia, teknologjia e materialeve, strukturat apo dhe roli i njeriut në shoqëri. Po kështu teksti u ofron nxënësve njohuri sesi ka evoluar teknologjia e informacionit dhe roli që ajo luan në përmirësimin e jetës sonë të përditshme. Nëpërmjet gjuhës së përdorur në tekst, si dhe përmbajtjes, nxënësit do të mësojnë për materialet e përbëra, burimet dhe forcat e energjisë, polimerët, strukturat dhe forcat, teknologjinë ushqimore etj. Mësimet shoqërohen me eksperimente dhe shembuj praktikë.
Biologji dhe edukim shëndetësor 8
Ky tekst është hartuar pë t’iu ardhur ndihmë të mësuesve, specialistëve të arsimit prindërve, nxënësve etj. Mësimi i tekstit Biologjia 8 do të ndikojë në formimin e përgjithshëm intelektual të çdo nxënësi duke realizuar mënyrën shkencore të njohjes. Ai gjithashtu do të realizojë përdorimin e koncepteve shkencore në situata të jetës së përditshme, duke mundësuar që nxënësit të përftojnë sjellje për të bërë zgjedhje për një jetë të shëndetshme, në mënyrë të veçantë lidhur me rimarrjen e problemeve për parandalimin e SST-ve, HIV-in, SIDA-n dhe hepatitin B. Teksti shërben në krijimin e marrëdhënieve harmonike ndërmjet nxënësve dhe natyrës. Gjatë punës me tekstin nxënësit merren gjithnjë e më shumë me çështje që përmbajnë kërkesa që kërkojnë zbatim, që kërkojnë si kusht paraprak të menduarit e përgjithshëm dhe logjik, duke përdorur njohuritë bazë të biologjisë.
Anglisht 8
Teksti është hartuar në përputhje me planin mësimor të miratuar nga MASH. Mësimi i gjuhës angleze në këtë klasë synon të përforcojë dhe të thellojë njohuritë e fituara në vitet e mëparshme duke ndihmuar në formimin e përgjithshëm të nxënësve nga ana gjuhësore, kulturore dhe intelektuale. Niveli gjuhësor rritet në mënyrë spirale duke përsëritur çka është zhvilluar në klasat e mëparshme dhe duke nxënë njohuri të reja në mënyrë të përshkallëzuar. Nëpërmjet tekstit nxënësit mund të punojnë në mënyrë të bashkëvepruar. Komunikimi është një element i rëndësishëm në këtë nivel, po kështu njohuritë gramatikore, ushtrimet gjuhësore (gramatikore e leksikore), janë pjesë e rëndësishme që do ti ndihmojë nxënësit të perfeksionojnë gjuhën angleze.
lmo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn